**Pressemelding**

12. februar 2018

**Utvikler skreddersydd PC for krypto-kremmere**

**I januar 2018 hadde Komplett Bedrift en vekst på 921 % i salget av grafikkort, sammenlignet med samme måned i fjor. Årsaken er graving etter kryptovaluta, og kremmere som til daglig driver i tradisjonelle bransjer (eiendomsmeglere, restauranter, sportsforhandlere m. fl.) hamstrer grafikkort og annet miningutstyr. Nå har Komplett Bedrift utviklet PC-modellen «Basic Miner» til dette formålet.**

* En ny generasjon «gullgravere» har våknet, og det blir spennende å se om vi er i starten av en ny industri, sier Stian Gabrielsen, direktør for Komplett Bedrift. Vi har fått mange nye kunder som et resultat av dette fenomenet, og salget av grafikkort og annet utstyr øker i takt med verdistigningen på Bitcoin og annen kryptovaluta. Om fenomenet vil holde seg, er vanskelig å spå, men det kommer fortløpende nye valutaer, og interessen er enorm.

Komplett er Nordens største leverandør av skreddersydde PCer og i tillegg Nordens største leverandør av skjermkort. Etterspørsel fra bedriftskunder gjør at Komplett nå har utviklet PC-modellen «Basic Miner».

* Bedriftskunder som graver etter kryptovaluta er i stor grad unge kremmere som ser muligheter. De satser i ulike valutaer, og følger tett på utviklingen. Det finnes mange varianter av kryptovaluta, og noen krever spesiell maskinvare. «Basic Miner» er en startmodell som er satt sammen av fornuftige komponenter for å gi mest mulig ytelse for pengene. Den har plass til mange skjermkort, og god kjøling. PC-en fungerer også godt for andre formål enn mining, avslutter Stian Gabrielsen.

**Fakta om Basic Miner**

* Starter-kit for de som ønsker å mine, men mangler kunnskap om hvordan man setter sammen en PC
* Fornuftig balanserte komponenter som sikrer god ytelse for pengene, samtidig som det er gode oppgraderingsmuligheter
* All maskinvare er kompatibel med såkalte miningkabinett, hvis man ønsker å ekspandere med flere skjermkort
* Mulighet for å koble til mange skjermkort via PCIe riser

**For mer informasjon kontakt:**  
Stian Gabrielsen, direktør Komplett Bedrift, mobil 992 32 142

Pål Fredrik Berg, kategorisjef Komplett, mobil 900 44 895

**Dette trenger du for å grave etter kryptovaluta**

1. En gaming-PC med Radeon skjermkort (minimum 4 GB minne) fungerer fint. Koster fra kr 8 000,-. Vår anbefaling er en PC med Radeon RX 570 som gir bra Hashrate for pengene
2. Det er behov for kraftig strømforsyning, gjerne opp mot 1 200 watt hvis du ønsker å koble til flere skjermkort til din mining-PC
3. Lag en wallet (lommebok) slik at det du graver blir lagret. Det finnes flere programvarer som er enkle å installere som Claymore Dual Ethereum Miner eller Nicehash
4. For å lagre valutaen man utvinner så trenger man en lommebok. Dette trenger man for at programvaren skal vite hvor pengene skal sendes. Lages på MyEtherWallet.com

**Nyttige linker og tips**

* Nybegynnerguide: <https://www.youtube.com/watch?v=K3AVeIJPQUc&t=132s>
* Ethereum Mining Guide: <https://mining.help/>
* Skattemessige konsekvenser ved bruk av bitcoins og andre virtuelle valutaer for privatpersoner: <http://www.skatteetaten.no/no/Bedrift-og-organisasjon/rapportering-og-bransjer/e-handel/skattemessige-konsekvenser-ved-bruk-av-bitcoins-og-andre-virtuelle-valutaer-for-privatpersoner/>
* Verdien på de forskjellige kryptovalutaene: <https://coinmarketcap.com/>
* Total Hashrate tilgjengelig i Ethereumnettverket (den nest mest populære valutaen): <https://etherscan.io/chart/hashrate>

**Komplett Group**

Komplett Group er Nordens største netthandelsaktør med 18 nettbutikker. Komplett Group har 800 ansatte og hovedkontor i Sandefjord. Les mer på: [www.komplettbedrift.no](http://www.komplettbedrift.no) og

[www.komplettgroup.com](http://www.komplettgroup.com)